**AJÁNLATI FELHÍVÁS**

**„Patkányirtási munkák (deratizáció) elvégzése Gödön” tárgyban**

1. Ajánlatkérő:

Neve:    Göd Város Önkormányzata  
Címe:   2131 Göd, Pesti út 81.  
Képviselője:  Balogh Csaba polgármester  
Telefon/fax:  06 27 530 064  
E-mail:   [varoshaza@god.hu](mailto:varoshaza@god.hu)  
Kapcsolattartó neve: Szabó-Miklós Rita

Telefon/fax: 06-27/530-064

E-mail: szabomiklosrita@god.hu

1. A beszerzés tárgya:

Patkányirtási munkák (deratizáció) elvégzése Göd közigazgatási területén

Ajánlattevő feladata Göd Város közigazgatási területén belül a patkánymentes állapotot fenntartása irtószeres patkányirtási tevékenység folyamatos ellátásával. A patkánymentesség fenntartását oly módon kell biztosítani, hogy a havonkénti patkány-előfordulás gyakorisága a város egyes részeinek objektum-számához viszonyítva ne haladja meg a kétezrelékes határértéket.

Ajánlattevő feladatai:

a) a patkánymentes állapot fenntartása érdekében végzendő feladatok folytatása.

b) a behatolási kapuk és veszélyeztetett objektumok kiemelt kezelése, a behurcolt patkányok elszaporodásának megakadályozása és a mentes állapot folyamatos ellenőrzése, nyilvántartása és dokumentálása mind Ajánlattevő kiemelt feladatát kell, hogy képezzék. A behatolási kapuként nyilvántartott objektumokat és a kijelölt folyó- és patakpartok területét ajánlattevőnek kell meghatározni, folyamatosan aktualizálni. A jelenlegi állapotot tükröző objektumokat és területeket ajánlattevőnek ajánlatában szerepeltetni kell.

c) a fertőzöttségre vonatkozó lakossági vagy egyéb bejelentés esetén az ajánlatban meghatározott határidőn belül (maximum 72 óra) köteles az irtási feladatot megkezdeni.

d) a be nem jelentett patkány-előfordulások felderítése és kezelése érdekében meghatározott rendszerességgel átvizsgálást és szükség szerinti irtószer kihelyezést kell végezni az ajánlatkérő által megjelölt szervezettel közösen megállapított körzetben, illetve helyeken azzal, hogy kiemelten kell kezelni a fokozottan patkányveszélyes objektumokat.

e) a bejelentések során megtalált elhullott állati tetemek begyűjtése, elszállítása és megsemmisítése.

A megelőzés és a fertőzöttség felszámolása során alkalmazott irtószereknek rendelkezniük kell az ÁNTSZ Országos Tisztifőorvosi Hivatal engedélyével, regisztrációjával.

A szolgáltatás környezetbarát technológiával végzendő.

Egyéb kikötések: A vállalt munkából eredő mindennemű anyagi kárért, valamint a balesetvédelmi előírások betartásáért, a felelősség a vállalkozót terheli.

1. A szerződés típusának meghatározása: Vállalkozási szerződés
2. A szerződés időtartama (vagy a teljesítés határideje):

Felek által aláírt szerződés Göd Város Önkormányzatának 2022. évi költségvetésének elfogadását követően lép hatályba. A szerződés időtartama 12 hónap határozott idő.

1. A teljesítés helye: Göd közigazgatási területe
2. Fizetési feltételek:

A Vállalkozási díj a Ptk. rendelkezései alapján, az igazolt teljesítést követően benyújtott számla ellenében kerül megfizetésre a vonatkozó egyéb hatályos jogszabályi rendelkezések szerint.

Nyertes ajánlattevő 4 db számlát nyújthat be, a teljesítés megkezdésétől számítva negyedévente 1 db-ot (vállalkozási díj 25 %-os mértékében) az alábbiak szerint:

A vállalkozási szerződés alapján létrejövő pénztartozás teljesítésének idejére a Ptk. 6:130. § (1) és (2) bekezdése irányadó.

Az ajánlattétel, az elszámolás és kifizetés pénzneme: HUF.

Szerződést biztosító mellékkötelezettségek:

Késedelmi kötbér: Késedelmesen teljesít nyertes ajánlattevő, amennyiben a teljesítési határidőt elmulasztja. Késedelmi kötbér mértékére naptári naponta a teljes nettó ajánlati ár 1%-a, de legfeljebb a teljes nettó ajánlati ár 20 %-a. A késedelem esetére kikötött kötbér szempontjából minden késedelemmel érintett és megkezdett nap egész napnak számít.

Amennyiben a késedelmesen eltelt napok ellenértéke eléri a teljes nettó ajánlati ár 20 %-át és Ajánlattevő ezt követően sem tesz eleget kötelezettségének, úgy Ajánlatkérő jogosult elállni a szerződéstől, vagy felmondhatja azt.

Meghiúsulási kötbér: Amennyiben a jelen szerződés teljesítése a nyertes ajánlattevőnek felróható okból hiúsul meg, úgy meghiúsulási kötbér jogcímén köteles a teljes nettó ajánlati ár 20 %-ának megfelelő mértékű meghiúsulási kötbérre jogosult.

A Polgári Törvénykönyvről szóló 2013. V. törvény 6:186. § (1) bekezdése alapján a kötelezett pénz fizetésére kötelezheti magát arra az esetre, ha olyan okból, amelyért felelős, megszegi a szerződést. Mentesül a kötbérfizetési kötelezettség alól, ha szerződésszegését kimenti.

A Polgári Törvénykönyvről szóló 2013. V. törvény 6:187. § (1) bekezdése alapján a teljesítés elmaradása esetére kikötött kötbér érvényesítése a teljesítés követelését kizárja. A késedelem esetére kikötött kötbér megfizetése nem mentesít a teljesítési kötelezettség alól.

1. Alkalmassági követelmények

(Műszaki, illetve szakmai alkalmasság, a megkövetelt igazolási mód)

Alkalmatlan az ajánlattevő, amennyiben nem rendelkezik legalább 1 fő egészségügyi gázmesteri végzettségű vagy ezzel egyenértékű végzettséggel és ajánlattevő nem rendelkezik érvényes deratizációs engedéllyel.

Alkalmatlan az ajánlattevő, ha nem rendelkezik az eljárást megindító felhívás megküldése/közzététele napjától visszafelé számított 36 hónapos időszakban szerződésszerűen teljesített: legalább nettó 6,5 millió forint értékű deratizációs munkára vonatkozó referenciával. Az előírt referenciamennyiség legfeljebb 2 db referencia szállítással teljesíthető.

Ajánlatkérő nem követeli meg és nem teszi lehetővé gazdálkodó szervezet létrehozását (projekttársaság).

**Fenti alkalmassági követelményeknek való megfelelést ajánlattevőnek az ajánlatában be kell nyújtania, igazolnia (dokumentumokkal)!**

1. Ajánlatok értékelésének szempontja:

Értékelési szempontok:

1. Bruttó ajánlati ár: HUF, Súlyszám: 70

2. Az alkalmassági követelményen felül további legalább 1db referencia megléte (az ajánlattételi felhívás közzétételét megelőző 3 évben (36 hónapban) települési vagy kerületi önkormányzat részére végzett referenciával rendelkezik: igen/nem), Súlyszám: 20

3. Fenntarthatósági, ökológiai, klímavédelmi szempontok érvényesülése (környezetvédelmi vállalások száma min 0 db – max 5 db), Súlyszám: 10

A legjobb ár-érték arányú ajánlat kiválasztásának értékelési szempontja esetén az ajánlatok értékelési szempontok szerinti tartalmi elemeinek értékelése során adható pontszám alsó és felső határa: 0-10.

A módszer (módszerek) ismertetése, amellyel az ajánlatkérő megadja a fenti ponthatárok közötti pontszámot:

az 1. részszempont esetében a fordított arányosítás,

2. részszempont esetében pontkiosztás módszere,

3. részszempont esetében pontkiosztás módszere,

**Az 1. részszempont esetén alkalmazott fordított arányosítás képlete:**P = (Alegjobb / Avizsgált) x (Pmax – Pmin) + Pmin  
P: a vizsgált ajánlati elem adott szempontra vonatkozó pontszáma  
Pmax: a pontskála felső határa, azaz 10  
Pmin: a pontskála alsó határa, azaz 0  
Alegjobb: a legelőnyösebb ajánlat tartalmi eleme  
Avizsgált: a vizsgált ajánlat tartalmi eleme

A nettó ajánlati árnak minden, a szerződésszerű teljesítés érdekében, valamint a Műszaki leírásban foglaltak szerint felmerülő költséget magában kell foglalnia, így különösen a teljes körű vállalkozói tevékenység, hiány- és hibamentes elvégzésének valamennyi költségét, beleértve. A nettó ajánlati árat magyar forintban (HUF), nettó értékben, pozitív számokban kell megadni.

**A 2. részszempont esetén alkalmazott pontkiosztás módszere:**

Ajánlattevő azt értékeli, hogy ajánlattevő az alkalmassági követelményen felül további referenciával rendelkezik (az ajánlattételi felhívás közzétételét megelőző 3 évben (36 hónapban) települési vagy kerületi önkormányzat részére vonatkozó referenciával, ennek meglétét **az ajánlatban igazolni szükséges.**

Igen: 10 pont

Nem: 0 pont

**A 3. részszempont esetén alkalmazott pontkiosztás módszere:**

Fenti értékelési szempont alátámasztására Ajánlattevőnek részletesen be kell mutatnia a vállalt szempontokat (amennyiben valamely környezetvédelmi vállalás nem kerül részletesen bemutatásra, kifejtésre – azon vállalás db számát Ajánlatkérő nem veszi figyelembe).

0 db szempont vállalás: 0 pontot kap az Ajánlattevő

1 szempont vállalás: 2 pontot kap az Ajánlattevő

2 szempont vállalás: 4 pontot kap az Ajánlattevő

3 szempont vállalás: 6 pontot kap az Ajánlattevő

4 szempont vállalás: 8 pontot kap az Ajánlattevő

5 vagy annál több szempont vállalás, megajánlás esetén: 10 pontot az Ajánlattevő.

A fenti módszer alapján kiszámított pontszámok a súlyszámmal kerülnek megszorzásra.

A legkedvezőbb ajánlat az, amelynek a súlyozás után számított összpontszáma a legmagasabb. Azonos pontszám esetén az alacsonyabb ellenszolgáltatást tartalmazó ajánlat kerül elfogadásra.

1. Az ajánlatok benyújtását követő hiánypótlási lehetőség meghatározása, vagy annak kizárása:

Az ajánlat hiányos benyújtása esetén Ajánlatkérő valamennyi ajánlattevő részére biztosítja a hiánypótlás lehetőségét. Az Ajánlatkérő által küldött hiánypótlási felhívását követő 5 munkanapon belül a hiányzó dokumentumok benyújthatóak.

1. Ajánlattételi határidő: 2022. június 13. napja 11:00 óra
2. Az ajánlatok benyújtásának helye:

Az ajánlatokat érvényesen benyújtani az ajánlattételi határidőt megelőzően kizárólag papíralapon, zárt borítékban (2022. június 13. napjáig 9:00 és 14:00. között ügyfélfogadási időben, az ajánlattételi napján 11:00 óráig) személyesen a Gödi Polgármesteri Hivatal Ügyfélszolgálatán (2131 Göd, Pesti út 81.), vagy postai úton lehet (Gödi Polgármesteri Hivatal 2131 Göd, Pesti út 81.).

1. Az ajánlatok felbontásának helye, időpontja, a bontáson részvételre jogosultak megnevezése:

2131 Göd, Pesti út 81. szám alatt a Gödi Polgármesteri Hivatal dísztermében 2022. június 13. napján 11.00 órakor. Részvételre jogosultak a beszerzési eljárás lebonyolításával megbízott személy(ek) vagy szervezet, illetve az ajánlatot benyújtó gazdasági szereplők.

1. Annak meghatározása, hogy az eljárásban lehet-e tárgyalni vagy ajánlatkérő az ajánlatokat tárgyalás nélkül bírálja el: Nem.
2. A szerződéskötés tervezett időpontja: eredményhirdetést követő 10 naptári napon belül
3. Többváltozatú ajánlat tétele megengedett-e? Nem.
4. Részajánlattétel megengedett-e: Nem.
5. Az ajánlattétel ajánlati biztosíték adásához kötött? Nem.
6. A dokumentáció rendelkezésének módja: Elektronikus úton.
7. Az ajánlatok összehasonlításának tartalmi és formai követelményei:

Az ajánlatokat érvényesen benyújtani az ajánlattételi határidőt megelőzően kizárólag papíralapon, zárt borítékban (2022. június 13. napjáig ügyfélfogadási időben) személyesen, vagy postai úton lehet a 2131 Göd, Pesti út 81. Gödi Polgármesteri Hivatal ügyfélszolgálatán, zárt borítékban lehet. A borítékon kérjük feltüntetni **„Ajánlat Patkányirtási munkák (deratizáció) elvégzése Gödön tárgyában Ajánlattételi határidő előtt TILOS FELBONTANI!” AZ AJÁNLATTÉTELI HATÁRIDŐT KÉRJÜK FELTÜNTETNI!**

A pályázathoz csatolandó egyes nyilatkozatokat a pályázónak a kiíráshoz mellékelt formanyomtatvány alapján, aláírással, bélyegzővel ellátva kell benyújtania. Az ajánlatokat magyar nyelven lehet benyújtani, az idegen nyelvű dokumentumot a kiíró nem veszi figyelembe. A cégszerű aláírás igazolása érdekében az ajánlathoz csatolandó a cégaláírási nyilatkozat (közjegyzői aláírás-hitelesítéssel ellátott címpéldány) vagy a 2006. évi V. törvény (Ctv.) 9. §-a szerinti, ügyvéd által ellenjegyzett aláírás-mintája, vagy a kamarai jogtanácsos által ellenjegyzett aláírás-minta vagy ezen dokumentumok másolata. Nem jogi személy (gazdálkodó szervezet) tekintetében ajánlattevőnek aláírás-mintát kell benyújtania. Amennyiben az ajánlatot nem az írásbeli képviseletre jogosult személy írja alá, akkor az adott személy(ek)nek az ajánlat aláírására vonatkozó, a meghatalmazott aláírás mintáját is tartalmazó, a képviseletre jogosult általi, cégszerű aláírással ellátott meghatalmazását is szükséges csatolni.

1. Egyéb információk

Ajánlatkérő fenntartja a jogot az eljárás indokolás nélküli eredménytelenné nyilvánítására.

Az ajánlati kötöttség minimális időtartama vagy határideje: 30 nap

1. Érvénytelen az ajánlat:

- az ajánlattételi határidő lejárta után nyújtották be,

- az a felhívásban foglalt formai és tartalmi követelményeknek nem felel meg,

- az ajánlattevő, illetőleg alvállalkozója nem felel meg az összeférhetetlenségi követelményeknek,

- az ajánlattevő a kizáró okok hatálya alatt áll,

- az ajánlattevő nem felel meg a szerződés teljesítéséhez szükséges alkalmassági követelményeknek,

- az Ajánlattevő ajánlatában meghatározott ellenszolgáltatás mértéke eléri a Kbtv. szerinti közbeszerzési értékhatárt,

- egyéb módon nem felel meg az ajánlati felhívásban, valamint a jogszabályokban meghatározott feltételeknek,

Összeférhetetlen és nem vehet részt az eljárásban ajánlattevőként, alvállalkozóként

a) a megrendelő, az ajánlatkérő, az ajánlati felhívást közzétevő által az eljárással vagy annak előkészítésével kapcsolatos tevékenységbe bevont személy vagy szervezet,

b) az a szervezet, amelynek

ba) vezető tisztségviselőjét vagy felügyelőbizottságának tagját,

bb) tulajdonosát,

bc) a ba)-bb) pont szerinti személy közös háztartásban elő hozzátartozóját

a megrendelő, az ajánlatkérő, az ajánlati felhívást közzétevő az eljárással vagy annak előkészítésével kapcsolatos tevékenységbe bevonta, ha közreműködése az eljárásban a verseny tisztaságának sérelmét eredményezheti.

Az eljárásban nem lehet ajánlattevő, alvállalkozó olyan gazdasági szereplő, akivel szemben az alábbi kizáró okok fennállnak:

- végelszámolás alatt áll, vagy vonatkozásában csődeljárás elrendeléséről szóló bírósági végzést közzétettek, vagy az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van;

- tevékenységét felfüggesztette vagy akinek tevékenységét felfüggesztették;

- gazdasági, illetve szakmai tevékenységével kapcsolatban jogerős bírósági ítéletben megállapított bűncselekményt követett el, amíg a büntetett előélethez fűződő hátrányok alól nem mentesült; vagy akinek tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5.§-a (2) bekezdés b), vagy g) pontja alapján a bíróság jogerős ítéletében korlátozta, az eltiltás ideje alatt, vagy ha az ajánlattevő tevékenységét más bíróság hasonló okból és módon jogerősen korlátozta;

- beszerzési eljárásokban való részvételtől jogerősen eltiltásra került, az eltiltás ideje alatt;

- egy évnél régebben lejárt adó-, vámfizetési vagy társadalombiztosítási járulékfizetési kötelezettségének – a letelepedése szerinti ország, vagy az ajánlatkérő székhelye szerinti ország jogszabályai alapján – nem tett eleget, kivéve, ha megfizetésére halasztást kapott;

- korábbi – három évnél nem régebben lezárult – beszerzési eljárásban hamis adatot szolgáltatott és ezért az eljárásból kizárták, vagy a hamis adat szolgáltatását jogerősen megállapították, a jogerősen megállapított időtartam végéig.

1. Tárgyi munkával kapcsolatban beszerezhető további információk beszerzésének helye, címe:

Ajánlati felhívás I. pontjában rögzített kapcsolattartási címen.

1. Az ajánlattételi felhívás közzétételének napja: 2022. június 3.

Dátum: Göd, 2022. június 3.

………………………………………

Göd Város Önkormányzata

Balogh Csaba

polgármester

A rendelkezésre álló anyagi fedezet Göd Város Önkormányzatának 2022. évi költségvetésének elfogadását követően kerül biztosításra.

…………………………………….

pénzügyi ellenjegyzés

Mellékletek:

* Ajánlattételi nyilatkozat
* Összeférhetetlenségi nyilatkozat
* Referencia nyilatkozat
  + - 1. **számú melléklet**

**AJÁNLATTÉTELI NYILATKOZAT**

Alulírott, …………………………………, mint a(z) ……………....................................... cégjegyzésre jogosult képviselője, Gödi Polgármesteri Hivatal, mint Ajánlatkérő által kiírt „***Patkányirtási munkák (deratizáció) elvégzése Gödön”*** tárgyú beszerzési eljárás ajánlattevőjeként

n y i l a t k o z o m, hogy

1. miután az ajánlattételi felhívás (és dokumentumok) feltételeit megvizsgáltuk, azokat megértettük és elfogadjuk, és a felhívás (és dokumentumok) feltételei, továbbá az eljárás során keletkezett egyéb dokumentumok szerint ajánlatot teszünk az ajánlatunkban a rögzített ajánlati áron és vállaláson;
2. nyertességünk esetén készek és képesek vagyunk az ajánlatunkban, valamint a felhívásban, (a dokumentumokban) és a beszerzési eljárás során keletkezett egyéb iratokban előírt feltételeknek megfelelően a szerződés megkötésére és teljesítésére;
3. nyertességünk esetén vállaljuk a felhívásban, (a dokumentumokban) és a beszerzési eljárás során keletkezett egyéb iratokban előírt feltételeknek megfelelően a szerződés megkötését;
4. az ajánlatkérés alkalmas volt arra, hogy megfelelő ajánlatot készíthessünk, és ajánlatunkat ennek figyelembevételével tesszük;
5. kijelentjük, hogy az ajánlatunkban tett kijelentéseink és nyilatkozataink a valóságnak megfelelnek;
6. az általam képviselt gazdálkodó szervezet vonatkozásában nem állnak fenn az alábbi kizáró okok:

* végelszámolás alatt áll, vagy vonatkozásában csődeljárás elrendeléséről szóló bírósági végzést közzétettek, vagy az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van;
* tevékenységét felfüggesztette vagy akinek tevékenységét felfüggesztették;
* gazdasági, illetve szakmai tevékenységével kapcsolatban jogerős bírósági ítéletben megállapított bűncselekményt követett el, amíg a büntetett előélethez fűződő hátrányok alól nem mentesült; vagy akinek tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5.§-a (2) bekezdés b), vagy g) pontja alapján a bíróság jogerős ítéletében korlátozta, az eltiltás ideje alatt, vagy ha az ajánlattevő tevékenységét más bíróság hasonló okból és módon jogerősen korlátozta;
* beszerzési eljárásokban való részvételtől jogerősen eltiltásra került, az eltiltás ideje alatt;
* egy évnél régebben lejárt adó-, vámfizetési vagy társadalombiztosítási járulékfizetési kötelezettségének – a letelepedése szerinti ország, vagy az ajánlatkérő székhelye szerinti ország jogszabályai alapján – nem tett eleget, kivéve, ha megfizetésére halasztást kapott;
* korábbi – három évnél nem régebben lezárult – beszerzési eljárásban hamis adatot szolgáltatott és ezért az eljárásból kizárták, vagy a hamis adat szolgáltatását jogerősen megállapították, a jogerősen megállapított időtartam végéig;

1. az általam képviselt gazdálkodó szervezet nem vesz igénybe a szerződés teljesítéséhez olyan alvállalkozót, aki a felhívásban előírt kizáró okok hatálya alá tartozik.

**Céginformáció:**

|  |  |
| --- | --- |
| A cég/Ajánlattevő (továbbiakban: cég) teljes neve |  |
| A cég rövidített neve, ha van ilyen |  |
| Cégjegyzékszáma |  |
| Adószám illetve adóazonosító jel |  |
| Pénzforgalmi jelzőszáma |  |
| Székhely | |
| Irányítószám, település |  |
| Utca, házszám |  |
| Honlap |  |
| Postacím (ha nem azonos a székhellyel) | |
| Irányítószám település |  |
| Utca, házszám |  |
| Postafiók |  |
| Cégjegyzésre (aláírásra) jogosult személy(ek) | |
| Név, beosztása |  |
| Telefon |  |
| Mobil |  |
| Fax |  |
| E-mail |  |
| Az eljárásban kapcsolattartó személy | |
| Név, beosztása |  |
| Telefon |  |
| Mobil |  |
| E-mail |  |

Kötelezettséget vállalunk arra, hogy az eljárás nyerteseként  az eljárás nyertesének visszalépése esetén a második legkedvezőbb ajánlatot benyújtó Ajánlattevőként  az Ajánlatkérővel szerződés kötünk és a beszerzés tárgyát képező feladatot/ tevékenységet az alábbi táblázatban szereplő díjak és vállalások ellenében elvégezzük:

|  |  |
| --- | --- |
| Megnevezés |  |
| *Bruttó ajánlati ár* | Bruttó ár (Ft): ……… |
| *Az alkalmassági követelményen felül további referencia megléte (az ajánlattételi felhívás közzétételét megelőző 3 évben (36 hónapban) települési vagy kerületi önkormányzat részére végzett referenciával rendelkezik: igen/nem )* | igen/nem \*a megfelelő aláhúzandó és az ajánlat részeként igazolni szükséges |
| *Fenntarthatósági, ökológiai, klímavédelmi szempontok érvényesülése (környezetvédelmi vállalások száma min 0 db – max 5 db),* | Környezetvédelmi vállalások száma: …….. db |

*A fenti környezetvédelmi vállalások tételes felsorolása:*

|  |  |
| --- | --- |
| *1.* |  |
| *2.* |  |
| *3.* |  |
| *4.* |  |
| *5.* |  |
| *6.* |  |

………………….., 20…. év ……………. hó ….. nap

………………………

Ajánlattevő cégszerű aláírása

* + - 1. **számú melléklet**

**Összeférhetetlenségi**

**nyilatkozat**

Alulírott ……………………………………..…… (lakcím: ……………...…………….)

mint a ………………………………….. (cím: ………………………………………..) ajánlatkérő által megindított beszerzési eljárásba bevont személy kijelentem, hogy a beszerzési szabályzat 4. pontja szerinti **összeférhetetlenség velem szemben nem áll fenn.**

Jelen nyilatkozatomat a Gödi Polgármesteri Hivatal által *a* ***„Patkányirtási munkák (deratizáció) elvégzése Gödön”*** tárgyban lefolytatandó beszerzési eljárással kapcsolatban teszem.

Dátum: ………………………………

……………………………….

Ajánlattevő cégszerű aláírása

„**4.Összeférhetetlenség**

**4.1.** Összeférhetetlen és nem vehet részt az eljárás előkészítésében és lefolytatásában az ajánlatkérő, megrendelő nevében olyan személy vagy szervezet, amely funkcióinak pártatlan és tárgyilagos gyakorlására bármely okból, így különösen gazdasági érdek vagy az eljárásban részt vevő gazdasági szereplővel fennálló más közös érdek miatt nem képes.

**4.2.** Összeférhetetlen és nem vehet részt az eljárásban ajánlattevőként, alvállalkozóként vagy az alkalmasság igazolásában részt vevő szervezetként

a) a megrendelő, az ajánlatkérő, az ajánlati felhívást közzétevő által az eljárással vagy annak előkészítésével kapcsolatos tevékenysége bevont személy vagy szervezet,

b) az a szervezet, amelynek

ba) vezető tisztségviselőjét vagy felügyelőbizottságának tagját,

bb) tulajdonosát,

bc) a ba)-bb) pont szerinti személy közös háztartásban élő hozzátartozóját a megrendelő, az ajánlatkérő, az ajánlati felhívást közzétevő az eljárással vagy annak előkészítésével kapcsolatos tevékenységbe bevont,

 ha közreműködése az eljárásban a verseny tisztaságának sérelmét eredményezteti.

**4.3.** Az ajánlatkérő, a megrendelő vagy az ajánlati felhívást közzétevő nevében eljáró és az ajánlatkérő, a megrendelő vagy ajánlati felhívást közzétevő által az eljárással vagy annak előkészítésével kapcsolatos tevékenységbe bevont személy vagy szervezet – a jelen szabályzat 2/a. számú vagy 2/b. számú melléklete szerint – írásban köteles nyilatkozni arról, hogy vele szemben fennáll-e az a 4.1. és 4.2. pont szerinti összeférhetetlenség.”

* + - 1. **számú melléklet**

**NYILATKOZAT REFERENCIÁKRÓL**

Alulírott, …………………………………, mint a(z) ………….......................................... (Megrendelő/Referenciát kiállító szervezet neve, címe) képviseletében igazolom, hogy ………………………….(ajánlattevő neve)………………(székhelye) az alábbi „**Patkányirtási munkák (deratizáció) elvégzése Gödön**” a szerződésnek megfelelően teljesítette

|  |  |  |  |  |  |
| --- | --- | --- | --- | --- | --- |
| A beszerzés tárgyának bemutatása, az elvégzett feladatok pontos leírása – melyből megállapítható az ajánlattevő alkalmassága | Teljesítés kezdete  (év, hó, nap)  és befejezése  (év, hó, nap) | A beszerzés alkalmassági feltételként előírt mennyisége  („legalább 1 db) | Nyilatkozat arról, hogy a teljesítés az előírásoknak és a szerződésnek megfelelően történt | Referenciát igazoló Megrendelő fél neve és székhelye | A referencia igazolás kiállító részéről felvilágosítást adó személy neve és telefonszáma |
|  |  |  |  |  |  |

………………………….,…… év ………………. hó …… nap

………………..……………………………….

Referenciát igazoló szervezet aláírása

* + - 1. **számú melléklet**

**Alkalmassági követelmény igazolása**

* + - 1. **számú melléklet**

**Aláírási címpéldány/aláírás minta csatolása kötelező**